Tyv lurer tyv

Tyv lurer tyv (originaltittel Love Among Thieves) er en amerikansk TV-film som ble sendt på TV-kanalen ABC i 1987. Dette var den eneste TV-filmen som Audrey Hepburn spilte i, og det var også den siste filmen hvor hun hadde en hovedrolle (hun hadde senere en liten gjesterolle i Steven Spielbergs Always fra 1989). Slutten lot døren stå åpen for en mulig oppfølger, men dette ble aldri en realitet. I 2009 ble filmen utgitt på DVD.

Handling 
Filmen handler om den berømte konsertpianisten Caroline DuLac (Audrey Hepburn), som kommer fra en aristokratisk familie. Hun stjeler den uvurderlige Fabergéeggsamlingen fra et museum i San Francisco for å frigjøre sin bortførte forlovede. Caroline drar til Ladera i Latin-Amerika og møter omstreiferen Mike Chambers (Robert Wagner). Først tror hun at Mike er en av de som har kidnappet kjæresten, men hun blir overbevist om det motsatte når han redder henne fra et drapsforsøk. De blir begge tatt til fange av en gjeng med meksikanske banditter. Samtidig blir de også forfulgt av Spicer (Jerry Orbach), en kjeltring som skal ta tilbake tyvegodset.

Medvirkende 
 Audrey Hepburn som Caroline DuLac
 Robert Wagner som Mike Chambers
 Patrick Bauchau som Alan Channing
 Jerry Orbach som Spicer
 Brion James som Andre
 Samantha Eggar som Solange
 Christopher Neame som Ian
 Ismael Carlo som Mazo
 Alma Beltran som flyplasspersonale
 John Davis Chandler som arbeidstaker
 Dante D'Andre som lege
 Joy Garrett som prostituert
 Tonyo Meléndez som flyplasspersonale
 Cynthia Steele som Theresa

Referanser

Litteratur

Eksterne lenker 
 

TV-filmer fra 1980-årene
TV-filmer fra USA
Romantiske komedier fra USA
Engelskspråklige filmer
TV-produksjoner på ABC